b'\n_START_ARTICLE_\nLiedon Parma\n_START_PARAGRAPH_\nLiedon Parma on vuonna 1907 perustettu lietolainen urheiluseura. Seuralla on toimintaa hiihdossa, lentopallossa, m\xc3\xa4kihypyss\xc3\xa4, suunnistuksessa ja yleisurheilussa. Seuran puheenjohtaja on Maarit Lempi\xc3\xa4inen.\n_START_SECTION_\nM\xc3\xa4kihyppy\n_START_PARAGRAPH_\nLiedon Parmalla on kolme hyppyrim\xc3\xa4ke\xc3\xa4 Liedon Parmaharjulla. M\xc3\xa4ist\xc3\xa4 vastaavat Tuomo M\xc3\xa4kel\xc3\xa4inen ja Marko Hakanen.\n_START_SECTION_\nLentopallo\n_START_PARAGRAPH_\nSeuran lentopallon miesten edustusjoukkue pelasi 1-sarjassa. Seura voitti syksyll\xc3\xa4 2010 Lentopallon Suomen Cupin.\n_START_SECTION_\nSuunnistus\n_START_PARAGRAPH_\nLiedon Parmalla ja Myn\xc3\xa4m\xc3\xa4en Suunnistajat -52:lla on yhteinen edustusseura, MS Parma. Vuodesta 2003 kaikki Parman ja MS-52:n suunnistajat edustavat MS Parmaa.\n_START_SECTION_\nYleisurheilu\n_START_PARAGRAPH_\nParma oli Suomen Urheiluliiton seuraluokittelun 42:s vuonna 2011). Seuralla on noin 100 lisenssin lunastanutta yleisurheilijaa, muiden muassa kest\xc3\xa4vyysjuoksijat Laura Skytt\xc3\xa4, Saara Skytt\xc3\xa4 ja Tuomas Jokinen sek\xc3\xa4 seitsenottelija Maiju Mattila.'